ช่วงวันหยุดยาวทีไร หนีไม่พ้นการเดินทางไกล แน่นอนค่ะ ว่าความหิวเกิดขึ้นได้ตลอดเส้นทาง

ครั้งนี้ขับรถตรงเข้าตัวเมืองชัยนาทเพื่อตรงไปสุพรรณ เกิดอยากทานผัดไทมากๆ ก้อหาข้อมูลร้านผัดไทอร่อยจนเจอร้านนี้

????พิกัด : แผนที่Wongnai ตอนนี้ยังไม่ถูกต้องค่ะ แต่แจ้ง Update  ไปแล้ว ที่ถูกต้องคือ ให้เลี้ยวจากถนนเส้นหลักมาที่ถนนวงษ์โต เพื่อมุ่งหน้าไปศาลากลางจังหวัด จะเห็นซอยเทศบาล4 อยู่ทางซ้ายมือเลี้ยวเข้าไปแล้วหาที่จอดได้เลยค่ะ จะเห็นร้านชัดเจนทางซ้าย

????บรรยากาศ: เป็นร้านอาหารจานเดียวขนาดเล็ก แบบ open air รองรับได้ประมาณ 30 ที่นั่ง ส่วนครัวจะอยู่ด้านหน้าร้านเดินมาสั่งอาหารได้เลย น้ำดื่มบริการตัวเองมีแก้วและถังน้ำแข็งวางไว้ให้ ทานเสร็จก็เดินมาจ่ายเงินหน้าร้านค่ะ

????เมนู : ประเภทอาหารจะเน้นไปที่ผัดไท กระเพรา ทอดกระเทียม วัตถุดิบหลักจะมี กุ้ง หมูกรอบ กากหมูและหมูแดง แต่...วันนี้กุ้งและหมูแดงหมดจ้า เลยได้ลอง 2 เมนู

????ผัดไทกากหมู ราคา 35 บาท
ปกติรู้สึกว่าผัดไทอร่อยหากินยากมาก เพราะรสชาติน้ำซอสผัดมันไม่เข้มข้น ไม่จัดจ้าน แต่พอเจอร้านนี้รู้สึก เฮ้ยยยย!! มันใช่ ตักเข้าปากแล้วทำตาวิ้งๆด้วยความปลื้มปริ่ม นี่แหละ..ผัดไทที่ช้านชอบ ตัวเส้นเป็นเส้นจันทน์มีความหนึบ ส่วนน้ำซอสที่ผัดเป็นสูตรน้ำมะขามเปียก มีความเปรี้ยวและหวาน เค็ม เรียกว่าครบรส เค้าจะโรยถั่วแล้วพริกคั่วมาให้ด้วย คลุกเข้ากันแล้วอร่อยลงตัวมาก ทีเด็ดอีกอย่างคือ กากหมู ที่ร้านเค้าทำเองเลย ทั้งกรอบและฟู กินคู่กันแล้วมันเวิร์คสุดๆ
ส่วนผัก มะนาว จะแยกจานมาให้ เสิร์ฟพร้อมน้ำซุปรสกลมกล่อมค่ะ

????กระเพราหมูกรอบ ราคา 40 บาท
นี่ก้ออีกเมนูธรรมดาที่อร่อยใช้ได้ กับรสชาติกระเพราที่เผ็ดกำลังดี หมูกรอบที่เนื้อแดงเยอะกว่ามันและไม่แข็ง ให้มาปริมาณเหมาะเลย แล้วโรยด้วยกากหมู อิ่มทีเดียว

????บริการ : พี่เจ้าของร้านที่ปรุงอยู่ด้านหน้าคอยจัดการใช้ได้ค่ะ

????สรุปว่าร้านนี้คือร้านอาหารจานด่วนแบบบ้านๆที่มีเมนูผัดไทอร่อยมากกกก...ในตัวเมืองชัยนาท ถ้าได้ผ่านไปอีกแวะแน่นอน 100%

ส่วนตัวชอบของร้านนี้มากกว่าผัดไทท่ายาง(เพชรบุรี) และผัดไททิพยสมัย(ประตูผี)ค่ะ

ใครผ่านไปแถวนั้น ลองแวะลองดูนะคะ